open-index/open-wikipedia-markdown huggingface dataset:
Henry Maitland Wilson

**Henry Maitland Wilson, paroni Wilson** (5. syyskuuta 1881 Lontoo – 31. joulukuuta 1964 Chilton, Buckinghamshire) oli brittiläinen sotamarsalkka, joka palveli komentajana toisessa maailmansodassa.

Wilson nimitettiin vuonna 1939 Egyptiin sijoitettujen brittijoukkojen komentajaksi. Yhdessä Archibald Wavellin ja Richard O’Connorin kanssa hän ajoi Italian armeijan talvella 1940–1941 Libyaan ja valtasi Kyrenaikan alueen. Maaliskuussa 1941 Wilson johti brittien epäonnista sotaretkeä Kreikassa. Kesällä 1941 hän komensi brittiläisen kansainyhteistön ja Vapaan Ranskan joukkoja, jotka valtasivat Syyrian pois Vichyn Ranskan hallinnasta. Helmikuussa 1943 Wilsonista tuli Lähi-idän joukkojen komentaja. Italian tehtyä aselevon syyskuussa 1943 hän miehitti Dodekanesian saaret, mutta vahvistusten puuttuessa ei pystynyt pitämään niitä hallussaan, jolloin saksalaiset valtasivat ne. Joulukuusta 1943 marraskuuhun 1944 Wilson toimi Välimeren alueen joukkojen komentajana. Vuosina 1945–1947 hän oli Britannian johtavana yhdysupseerina Washingtonissa.

Henry Wilson tunnettiin lempinimellä ”Jumbo” suuren kokonsa vuoksi.

## Lähteet
Alan Brooke

**Alan Francis Brooke, Alanbrooken ensimmäinen varakreivi** (23. heinäkuuta 1883 Bagnères-de-Bigorre, Ranska – 17. kesäkuuta 1963 Hartley Wintney, Hampshire) oli brittiläinen sotamarsalkka, joka toimi Britannian pääesikunnan päällikkönä toisen maailmansodan aikana 1941–1946.

Brooke kävi koulunsa Ranskassa ja suoritti Woolwichin kuninkaallisen sotilasakatemian Englannissa. Ensimmäisen maailmansodan aikana hän palveli tykistössä ja maailmansotien välisenä aikana pääesikunnassa. Vuosina 1936–1937 hän oli sotaministeriössä sotilaskoulutusosaston johtajana. Toisen maailmansodan alussa Brooke toimi toisen armeijakunnan komentajana Ranskassa. Saksalaisten hyökättyä hän vastasi 26. toukokuuta – 4. kesäkuuta 1940 mantereelta perääntyvien brittijoukkojen suojaamisesta Dunkerquen evakuoinnin yhteydessä. Heinäkuusta 1940 joulukuuhun 1941 Brooke toimi kotijoukkojen komentajana, minkä jälkeen pääministeri Winston Churchill järjesti hänet pääesikunnan päälliköksi. Hän toimi myös liittoutuneiden esikuntapäälliköiden komitean puheenjohtajana ja vaikutti merkittävästi liittoutuneiden strategian sodan aikana. Brooke tunnustettiin myös taitavaksi rintamakomentajaksi, vaikkakaan hänelle ei enää annettu merkittäviä komentajantehtäviä sodan aikana.

Brookesta tehtiin vuonna 1945 paroni *Alanbrooke of Brookeborough* ja seuraavana vuonna varakreivi *Alanbrooke of Brookeborough*. Sodan jälkeen Brooke herätti huomiota julkaisemalla otteita sota-aikaisista päiväkirjoistaan, sillä niissä arvosteltiin amerikkalaisten strategiaa ja varsinkin kenraali Dwight Eisenhowerin toimintaa komentajana. Päiväkirjat julkaistiin kokonaisuudessaan vuonna 2001.

## Lähteet

## Aiheesta muualla
The Rewritten Chapters

__NOTOC__
**The Rewritten Chapters** on Catamenian kokoelma-albumi, joka koostuu edeltävillä albumeilla esiintyneistä uudelleen nauhoitetuista kappaleista. Se julkaistiin vuonna 2012 levymerkillä Massacre Records.

## Kappaleet
#
#
#
#
#
#
#
#
#
#
#
#
#
#
#

## Kokoonpano
* Mikko Hepo-oja – bassokitara
* Toni Qvick – rummut
* Riku Hopeakoski – kitara, grafiikka, kansitaide
* Sauli Jauhiainen – kitara
* Jussi Sauvola – kosketinsoitin
* Kari Vähäkuopus – tuottaja, äänittäjä, miksaaja
* Juha-Matti Perttunen – laulu

+

* Elsa Bergström – kansitaide, grafiikka

## Arvostelut
* Kaaoszine: 
* Lammaszine: 
* Metal Crypt: 
* Metal Temple: 

## Lähteet

## Aiheesta muualla
* 
* ''The Rewritten Chapters'' discogs.com -sivustolla
The Best of Catamenia

**The Best of Catamenia** on suomalaisen melodisen black metal -yhtye Catamenian toinen kokoelma-albumi. Se julkaistiin vuonna 2013 levymerkillä Massacre Records.

## Kappaleet
#
#
#
#
#
#
#
#
#
#
#
#
#
#
#
#
#
#
#
#
#

## Aiheesta muualla
*
John Dill

**John Greer Dill** (25. joulukuuta 1881 Lurgan, Armaghin kreivikunta, Irlanti – 4. marraskuuta 1944 Washington, Yhdysvallat) oli brittiläinen sotamarsalkka, joka toimi Britannian pääesikunnan päällikkönä toisen maailmansodan aikana vuosina 1940–1941. Hän joutui väistymään, koska Britannian armeija koki useita vastoinkäymisiä eikä hänen yhteistyönsä pääministeri Winston Churchillin kanssa sujunut.

Dill palveli buurisodassa ja ensimmäisessä maailmansodassa. Hänestä tuli vuonna 1934 sotaministeriön sotilasoperaatio- ja tiedustelujohtaja. Häntä pidettiin lahjakkaan strategina ja hänet lyötiin ritariksi vuonna 1937. Toisen maailmansodan alussa Dill toimi armeijakunnan komentajana Ranskassa, kunnes hänet toukokuussa 1940 nimitettiin pääesikunnan päälliköksi. Hän teki kiistanalaiset päätökset siirtää lisää joukkoja Egyptiin elokuussa 1940 ja lähettää niitä Kreikkaan maaliskuussa 1941. Vuosina 1941–1944 Dill toimi Britannian sotilasedustajana Yhdysvalloissa ja auttoi maiden sodankäynnin yhteensovituksessa. Hän kuoli Washingtonissa ja hänet on haudattu Arlingtonin sotilashautausmaalle.

## Lähteet

## Aiheesta muualla
Ferdinand Demara

**Ferdinand Waldo Demara** nuorempi (aka *The Great Impostor*, 21. joulukuuta 1921 Lawrence, Massachusetts, Yhdysvallat – 7. kesäkuuta 1982 Anaheim, Kalifornia, Yhdysvallat) oli yhdysvaltalainen identiteettihuijari, joka esiintyi ainakin apulaisseriffinä, asianajajana, dekaanina, insinöörinä, laivastoupseerina, lääkärinä, munkkina, opettajana ja opiskelijana, pappina ja syöpätutkijana ennen kuin hänet palkattiin kirurgiksi kanadalaiselle HMCS ''Cayuga'' -hävittäjälle. Kirurgian oppikirjaa apunaan käyttäen hän suoritti 16 leikkausta, kuten amputaatioita ja vaativia rintakehän leikkauksia, mutta ei aiheuttanut vahinkoa potilailleen.

Demara jäi kiinni ensimmäisen kerran sotilaskarkuruudesta. Myös esiintyminen lukion opettajana toi hänelle lyhyen vankilatuomion, mutta Kanadan kuninkaallinen laivasto ei koskaan nostanut syytettä Demaraa vastaan – ainoastaan luovutti hänet Yhdysvaltain maahanmuuttoviranomaisille.

Demeran on arveltu omanneen sekä korkean älykkyysosamäärän että valokuvamuistin. Monista muista identiteettihuijareista poiketen Demara ei ilmeisesti tavoitellut toimillaan kuuluisuutta tai rahallista hyötyä. Hänen toimiaan ohjasivat kristilliset arvot.

## Demaran käyttämiä nimiä
* *Dr. Joseph Cyr* (laivaston kirurgi)
* *Robert L. French* (psykologian opettaja korkeakoulussa)
* *Martin Godgart* (opettaja lukiossa)
* *Dr. Cecil Hamann* (asianajaja)
* *Brother John* (Demaran nimi munkkiluostarissa)
* *Dr. Benjamin Jones* (vankilatyöntekijä)
* *Anthony Ignolia* (Demaran armeijatoveri ennen sotilaskarkuruutta)

## Demara populaarikulttuurissa
Demaran tarina oli perustana vuoden 1961 elokuvassa *[[Kettu mieheksi]]* (*The Great Impostor*), jonka pääosaa näytteli Tony Curtis.

## Lähteet

## Kirjallisuutta
* Robert Crichton: *The Great Impostor*. Random House, 1959. .
Caleb Moore

**Caleb Moore** (28. elokuuta 1987 Krum, Teksas – 31. tammikuuta 2013 Grand Junction, Colorado) oli yhdysvaltalainen moottorikelkkailija, joka tunnetaan traagisesta kuolemastaan vuoden 2013 X Gamesissa. Hän kuoli onnettomuudessa saattuihin vammoihin viikko onnettomuuden jälkeen, ollen näin ensimmäinen onnettomuudesta saatuihin vammoihin kuollut kilpailija X Gamesin historiassa.

Urallaan Moore voitti neljä mitalia X Gamesista. Vuonna 2011 hän voitti hopeaa ja kaksi pronssia, vuonna 2012 pronssin.

## Lähteet
Saul Zaentz

**Saul Zaentz** (28. helmikuuta 1921 Passaic, New Jersey – 3. tammikuuta 2014 San Francisco) oli yhdysvaltalainen elokuva- ja musiikkituottaja. Zaentz kuoli sairastettuaan viimeiset vuotensa Alzheimerin tautia.

## Ura
Zaentz oli tuottajana Creedence Clearwater Revivalin alkutaipalella. Hän oli myös mukana Fantasy Records -levy-yhtiössä. CCR:n nokkamiehen John Fogertyn *[[Centerfield]]*-albumilla on kaksi Zaentzistä tehtyä herjauslaulua, joiden vuoksi Zaentz haastoi Fogertyn oikeuteen kunnianloukkauksesta. Tämän lisäksi Zaentz, Fogertyn CCR-laulujen oikeuksien omistaja, haastoi Fogertyn oikeuteen itsensä plagioimisesta kappaleessa "The Old Man Down the Road". Fogerty voitti plagiointioikeudenkäynnin, mutta kunnianloukkaussyytteet sovittiin oikeudenkäynnin ulkopuolella.

Zaentz tuotti vähän elokuvia, mutta niistä suuri osa oli varsin menestyneitä. Elokuvat keräsivät 34 Oscar-ehdokkuutta ja voittivat 22 Oscar-palkintoa, mukaan lukien Parhaan elokuvan palkinnon elokuvista *[[Yksi lensi yli käenpesän (elokuva)|Yksi lensi yli käenpesän]]*, *[[Amadeus (elokuva)|Amadeus]]* ja *[[Englantilainen potilas]]*. 

## Elokuvia
*Yksi lensi yli käenpesän (1975)
*Taru sormusten herrasta (1978)
*Amadeus (1984)
*Moskiittorannikko (1986)
*Olemisen sietämätön keveys (1988)
*Leikkiä Luojan laitumilla (1991)
*Englantilainen potilas (1996)
*Goyan aaveet (2005)

## Lähteet
Matúš Vizváry

**Matúš Vizváry** (s. 15. maaliskuuta 1989 Bratislava, Tšekkoslovakia) on slovakialainen jääkiekkopuolustaja, joka pelasi ammattilaisen vuosina 2008–2015. Hän pelasi urallaan lähinnä Slovakian Extraligassa. 

## Ura
### Seuraura
Vizváry vietti junioriuransa suurimmaksi osaksi kotikaupungistaan Bratislavasta kotoisin olevassa HK Ružinovissa, jossa hän pelasi ensimmäiset miesten pelinsä Slovakian 1. ligassa kaudella 2006–2007. Kahden siellä vietetyn vuoden jälkeen Vizváry pelasi kauden 2008–2009 pääasiassa Extraligassa, jossa runkosarja eteni suurimmaksi osaksi Slovakian alle 20-vuotiaiden maajoukkueessa, jossa hän teki 36 runkosarjaottelussa viisi syöttöpistettä. Vizváry pelasi joitain runkosarjaotteluita myös Ružinovin A-nuorissa. Kevätkaudella hän pelasi Extraligaa HC Slovan Bratislavassa kolmen playoff-ottelun verran.

Kaudeksi 2009–2010 Vizváry siirtyi HC 05 Banská Bystrican riveihin, jossa hän pelasi kaksi kautta. Kauden 2011–2012 Vizváry aloitti Valko-Venäjän Ekstraligan Junost Minskissä, mutta hän palasi joulukuussa 2011 kuitenkin kotimaahansa ja siirtyi loppukauden kattaneella sopimuksella HK Dukla Trenčínin joukkueeseen. Vizváry ei kuitenkaan pelannut kevään 2012 pudotuspeleissä juuri ennen niiden alkua tulleen polvivamman vuoksi. Saman vuoden huhtikuussa hän teki vuoden mittaisen jatkosopimuksen Trenčínin kanssa.

Kauden 2013–2014 Vizváry aloitti Slovakian kolmanneksi korkeimmalla sarjatasolla 2. ligan HO Hamíkovossa. Vain yhden siellä pelatun ottelun jälkeen lokakuussa 2013 hän palasi Extraliigaan ja siirtyi HK Nitraan paikkaamaan loukkaantumisia. Marraskuussa Vizváry siirtyi Suomi-sarjajoukkue Raahe-Kiekkoon viikon mittaisen try-outin kautta. Tammikuussa hän siirtyi alustavasti viikon mittaisella lainasopimuksella sarjatasoa ylemmäs Mestiksen Kajaanin Hokkiin. Tämän jälkeen Vizváryn sopimusta joukkueen kanssa jatkettiin kauden loppuun.

Vizváry siirtyi kaudeksi 2014–2015 vuoden mittaisella sopimuksella Puolan pääsarjassa Polska Hokej Ligassa pelaavaan Unia Oświęcimiin. Hän voitti joukkueen sisäisen tehotilaston lukemalla +22. Kaudeksi 2015–2016 Vizváry siirtyi EUHL-yliopistosarjaan tšekkiläisen Prahan kansainvälisten suhteiden ja julkisen hallinnon yliopiston joukkueeseen, Diplomats Pressburgiin. Vizváry pelasi seuraavalla kaudella vielä yhden ottelun Diplomats Pressburgissa, minkä jälkeen hän on lopettanut pelaajauransa.

### Maajoukkueura
Vizváry pelasi Slovakian maajoukkueessa alle 20-vuotiaiden MM-kilpailuissa vuonna 2009.

## Tilastot

## Lähteet
*
*

### Viitteet
Mo Ibrahimin palkinto hyvälle johtamiselle Afrikassa

**Mo Ibrahimin palkinto hyvälle johtamiselle Afrikassa** (engl. **Mo Ibrahim Prize for Achievement in African Leadership**) on Mo Ibrahimin säätiön antama hyvänjohtamisen palkinto joka myönnetään afrikkalaiselle valtion tai  hallituksen päämiehelle joka on tehnyt edistystä maassan seuraaville kohteille; turvallisuudelle, terveydelle, koulutukselle ja taloudellisille kehitykselle sekä demokraattiselle vallanvaihdokselle. 
Palkinnon on perustanut sudanilais-brittiläinen liikemies Mo Ibraham. Palkinnon summa on 5 miljoonaa dollaria sekä   200 000 dollaria per vuosi niin kauan kuin elää.

## Palkinnon saajat

## Lähteet
Luninets (lentotukikohta)

**Luninets** (myös Luninets North tai Luninyets) on lentotukikohta Valko-Venäjällä, neljä kilometriä Luninetsista luoteeseen. Kenttää on käytetty kylmän sodan aikana hävittäjä-pommittajien lentäjien kouluttamiseen. Luninets toimi 1169 BRAT:in Mi-8 ja Mi-24-helikoptereiden kotikenttänä.

## Lähteet
Rafale

**Rafale** tai **Raphale** tarkoittaa muun muassa seuraavia:

* Dassault Rafale, ranskalainen suihkuhävittäjä
* Rafale (N19), Ranskan laivaston Cyclone-luokan torpedovene, laskettiin vesille 1901
* Renault Rafale, automalli
* Raphale Evans (s. 1990), englantilainen jalkapalloilija
* Sarah Rafale (1896-1971), ranskalainen näyttelijä
 
## Katso myös
* Raphael
Finnish Steel Storm

**Finnish Steel Storm** on suomalaisen black metal -yhtye Goatmoonin toinen studioalbumi. Se julkaistiin vuonna 2007 levymerkillä Werewolf Records.

Toukokuussa 2011 Northern Heritage julkaisi albumista vinyylipainoksen.

## Kappaleet
#
#
#
#
#
#
#
#
#
#

## Kokoonpano
* BlackGoat Gravedesecrator – laulu, kitara, kosketinsoitin

### Vierailevat muusikot
* M.B. – kitarat, kosketinsoitin
* Skratt – tuuba, tinapilli, huilu
* Namkah – rummut
* Emperor Askonen – bassokitara, kosketinsoitin, puhdas laulu, taustalaulu

## Aiheesta muualla
* 
*
Teelaki

**Teelaki** () oli Ison-Britannian hallituksen vuonna 1773 säätämä laki, joka sääteli teen viemisestä Pohjois-Amerikan siirtokuntiin. Se lietsoi Amerikan vallankumoukseen johtanutta kehitystä.

Lukuisille perushyödykkeille tullimaksun asettaneet niin sanotut Townshendin lait oli kumottu vuonna 1770 siirtokunnissa puhjenneiden levottomuuksien seurauksena – lukuun ottamatta teelle asetettua tullimaksua, jonka Englannin parlamentti jätti voimaan valtaoikeuksiensa merkiksi. Sen jälkeen Amerikan siirtokuntalaiset olivat kuitenkin ostaneet teensä pääasiassa hollantilaisilta salakuljettajilta kiertääkseen maksua. Frederick Northin hallitus sääti uuden teelain auttaakseen taloudellisissa vaikeuksissa ollutta Englannin Itä-Intian kauppakomppaniaa, joka toi runsaasti teetä Intiasta ja oli varastoinut sitä Englantiin 17 miljoonan paunan verran. Tea Act -laki antoi kauppakomppanialle käytännössä monopolin teenvientiin Englannista siirtokuntiin, erivapauden vientiveron maksamisesta sekä hyvityksen teetullimaksusta ylijäämäteen osalta. Teetä sai tämän jälkeen kuljettaa Englannista Amerikan siirtokuntiin vain kauppakomppanian aluksilla ja perillä vain sen edustajat saivat myydä sitä.

Laki suosi Itä-Intian kauppakomppaniaa siinä määrin, että se voisi myydä teensä Amerikassa kilpailijoitaan halvemmalla hinnalla teetullin maksamisesta huolimatta. Samalla laki pyrki palauttamaan parlamentille kiistellyn oikeuden asettaa siirtokuntalaisten maksettaviksi suoria veroja. Tämän vuoksi siirtokuntien radikaalit saivat siitä uuden aiheen agitaatioon, vaikka laki itse asiassa alensi tavallisten amerikkalaisten maksamaa teen hintaa. Erityisesti Samuel Adams kannattajineen tarttui teelain epäoikeudenmukaisuuteen. Englannista saapuvista teelähetyksistä tuli näin siirtokunnissa mielivaltaisen verotuksen symboli, ja ne joutuivat hyökkäysten kohteeksi. Kuuluisin tapaus olivat marraskuussa 1773 pidetyt niin sanotut Bostonin teekutsut, joissa teelasti kaadettiin satamassa mereen. Tämän seurauksena parlamentti hyväksyi joukon entistäkin tiukempia säädöksiä, jotka tunnetaan nimellä ”sietämättömät lait”.

## Katso myös
*Leimaverolaki (Iso-Britannia)

## Lähteet
Rote Flora

**Rote Flora** on Hampurin Sternschantzessa sijaitseva autonominen sosiaalikeskus, joka toimii entisen teatterin tiloissa. Rakennus vallattiin vuonna 1989. Rote Florassa järjestetään muun muassa konsertteja, taidenäyttelyitä ja muita kulttuuritapahtumia. Se toimii myös erilaisten kansalaisliikkeiden tukikohtana. Rote Flora nousi viimeksi julkisuuteen joulukuussa 2013, sen sulkemista vastustavien mielenosoitusten yhteydessä.

## Historia
Vuonna 1888 valmistunut rakennus toimi teatteri- ja konserttitalona aina toiseen maailmansotaan saakka. 1950–1960-luvuilla talossa toimi elokuvateatteri ja vuoteen 1987 saakka se oli tavaratalona. Rakennukseen majoittui välittömästi tavaratalon lopettamisen jälkeen lukuisia kodittomia, talossa alkoi toimimaan myös erilaisia autonomisia ryhmiä ja osa sen tiloista otettiin uudelleen liikekäyttöön. Keväällä 1988 nähtiin väkivaltaisuuksia, kun osia rakennuksesta purettiin. Seuraavana kesänä taloa jälleen kunnostettiin vapaaehtoisvoimin ja Hampurin kaupunki tarjosi yllättäen aktivisteille väliaikaista vuokrasopimusta. Sen turvin Rote Flora aloitti varsinaisen toimintansa syyskuussa 1989. Vuokrasopimus kuitenkin peruttiin kaupungin taholta lähes välittömästi ja niinpä aktivistit julistivat talon vallatuksi 1. marraskuuta 1989.

Vuosina 1990–1991 talonvaltaajat muuttivat Rote Floran varastoalueena toimineen ränsistyneen takapihan puistoksi, joka nykyään tunnetaan nimellä Flora-Park. Marraskuussa 1995 rakennuksessa raivosi laaja tulipalo, mutta se kunnostettiin jälleen nopeasti. Syksyllä 2000 kaupunki aloitti talonvaltaajien kanssa neuvottelut rakennuksen vuokraamisesta ja kysymyksestä muodostui myös yksi Hampurin paikallisvaalien teemoista. Koska neuvotteluissa ei päästy yhteisymmärrykseen, myi kaupunki talon maaliskuussa 2001 yksityiselle sijoittajalle. Kauppasopimuksen mukaan talo sai 10 vuoden ajan pysyä vallattuna ilman vuokrasopimusta.

## Joulukuun 2013 mielenosoitukset
Syksyllä 2013 rakennuksen omistaja vahvisti Rote Floran paikalle rakennettavan yksityisen kulttuuri- ja konserttitalon rakennussuunnitelmat ja ilmoitti sen nykyisten käyttäjien häätämisestä jouluun mennessä. Rote Floran häätöä vastusti talossa toimivien aktivistien lisäksi myös Altonan kaupunginosaneuvosto, jonka mukaan sen pitäisi pysyä paikallisten toimijoiden hallussa. Rakennuksen omistaja antoi Rote Floran tyhjentämiselle takarajaksi 20. joulukuuta 2013.

Ajankohtaa seuranneena päivänä järjestettiin suuri mielenosoitus, johon saapui yli 7 000 Rote Floran häätöä vastustanutta osallistujaa. Mielenosoittajien ja poliisin välille syntyi väkivaltaisia yhteenottoja, jossa loukkaantui yli sata poliisia ja kymmeniä mielenosoittajia. Yhteensä 19 Rote Floraa puolustanutta aktivistia pidätettiin. Mielenosoitusten jälkeen Rote Flora jatkoi yhä toimintaansa.

Tammikuun alussa 2014 Hampurin kaupunki ilmoitti olevansa halukas ostamaan kiinteistön takaisin 1,1 miljoonan euron hintaan, mutta summa ei kelvannut omistajalle, joka vaati viittä miljoonaa euroa. Myöhemmin Altonan kaupunginosaneuvosto teki päätöksen, joka turvaa Rote Floran aseman autonomisena kulttuurikeskuksena.

## Lähteet

## Aiheesta muualla

*Rote Floran kotisivut
San José (Almería)

**San José** on Espanjassa Almerían maakunnassa sijaitseva kylä ja kalasatama. Vuonna 2011 sen asukasluku oli 1&nbsp;012.
Carlos Eduardo (jalkapalloilija, 1989)

**Carlos Eduardo de Oliveira Alves** eli **Carlos Eduardo** (s. 17. lokakuuta 1989 Ribeirão Preto, Brasilia) on brasilialainen jalkapalloilija. Hän edustaa ranskalaista Niceä ja on pelipaikaltaan keskikenttäpelaaja.

Carlos Eduardo teki viisi maalia Nicen paidassa lokakuussa 2014 En Avant de Guingampia vastaan Ligue 1:ssä ollen vasta neljäs pelaaja, joka onnistuu viisi kertaa maalinteossa yhdessä Ligue 1:n ottelussa.

## Aiheesta muualla
* Carlos Eduardon esittely SambaFoot-sivustolla 
* Carlos Eduardon tilastot Soccerway-sivustolla
Tuplatreffit

**Tuplatreffit** on vuonna 1995 ensi-iltansa saanut Fernando Trueban ohjaama komediaelokuva.

## Näyttelijät

## Lähteet

## Aiheesta muualla
*
Amazonianviidakkohaukka

**Amazonianviidakkohaukka** (*Leucopternis kuhli*) on haukkojen heimon sukuun Sitä tavataan Boliviassa, Brasiliassa ja Perussa.

Sen elinpiiriä ovat subtrooppiset ja trooppiset alavat metsät, ja metsien hävityksen vuoksi sen populaatio on pienenemässä hyvin voimakkaasti.

## Lähteet
Roxanne

**Roxanne** on vuonna 1987 ensi-iltansa saanut Fred Schepisin ohjaama komediaelokuva. Se perustuu väljästi Edmond Rostandin 1800-luvun lopun tarinaan Cyrano de Bergeracista: isosta nenästään kovin herkkä palopäällikkö (Steve Martin) rakastuu onnettomasti kauniiseen astronomiin (Daryl Hannah).

## Näyttelijät

## Arvioita
*[[Video-opas|Video-oppaassa]]* vuodelta 1994 Esko Rautakorpi kutsuu elokuvaa herkullisesti toteutetuksi komediaksi ja antaa sille neljä tähteä viidestä, mikä vastaa sanallista arviota ”erinomainen”.

## Lähteet

## Aiheesta muualla
* Roxanne IMDb:ssä.
Brasilianviidakkohaukka

**Brasilianviidakkohaukka** (*Leucopternis lacernulatus*) on haukkojen (Accipitridae) heimoon kuuluva lintulaji. Sitä tavataan Brasiliassa.

Se muistuttaa argentiinanviidakkohaukkaa, jolla on yläselässä mustaa täplitystä, kyynärsulkien kärjet ovat valkoiset, eikä pyrstön kärki ole musta.

Brasilianviidakkohaukka elää Itä-Brasiliassa Atlantin rannikon metsissä. Vuonna 1830 sitä pidettiin yleisenä, mutta viimeaikaiset havainnot osoittavat, että se elää erillisissä laikuissa, eikä ole yleinen. Populaation koko on alle kymmenentuhatta.

Sen koko on 43–48 senttimetriä ja se on keskikokoinen mustavalkoinen metsässä elävä petolintu. Pää on valkea, takakruunu, niska ja yläselkä ovat haalistuneenharmaat. Alapuoli on kokonaan valkoinen. Selkä ja siivet ovat mustat. Sillä on jonkin verran heikkoa valkoista täplitystä olkasulissa. Siivet ovat leveät, pyöreähköt, pyrstö lyhyt ja valkoinen, jossa musta pohja ja ohut raita kärjessä. Silmän värikalvo, vahanahka ja jalat ovat keltaiset. Nuorilla linnuilla on tummat juovat kruunussa ja niskassa, punaruskeat siiven peitinhöyhenien ja hartiahöyhenien kärjet.

Sen elinpiiriä ovat subtrooppiset ja trooppiset alavat kosteat metsät ja kuivat savannit. Sitä esiintyy pääasiassa alavissa vanhoissa metsissä keskikerroksessa  900 metrin korkeuteen asti, joskin Minas Geraisissa 2890 metriin asti (Machado et al. 1998). Minas Geraisissa se on tavattu myös matalassa kasvustossa  (capoeirat, eukalyptusviljelmät), mutta aina lähellä laajoja koskemattomia metsiä (Machado et al. 1998). Se saalista ovat selkärangattomat, kuten kotilot, hämähäkit ja hyönteiset, joskin raportoitu on myös muusta saaliista, kuten linnuista, matelijoista, sammakoista ja nisäkkäistä.

## Lähteet
Reija Pasanen

**Reija Pasanen** (s. 1967) on suomalainen teollinen muotoilija, jonka erikoisalaa on ulkotilojen valaistussuunnittelu. Hänen työryhmänsä suunnittelema Tikkurilan asemaympäristön ja -kosken puistoalueen valaistus palkittiin vuoden 2003 valaistuskohteena ja vuoden 2004 kuntateknisenä saavutuksena. Vuonna 2005 hänen työryhmänsä voitti Cata-valaisinjärjestelmällään Luminord-muotoilukilpailun.

Pasasen työn- ja toimeksiantajiin kuuluvat Ramboll Finland, WSP Finland, Valmont International ja Valoa Design Oy. Valaistuksen lisäksi Pasanen on muotoillut huonekaluja.

Reija Pasanen pääsi ylioppilaaksi Tampereen Messukylän lukiosta 1986 ja opiskeli metallialan artenomiksi Jurvan käsi- ja taideteollisuusoppilaitoksessa. Hän valmistui teolliseksi muotoilijaksi Taideteollisesta korkeakoulusta vuonna 2000.

Pasanen on toinen Open Light Factory Oy:n perustajajäsenistä ja toimii myös oman suunnittelutoimistonsa DMY:n (Design Meets You) kautta.

## Lähteet

## Aiheesta muualla
*Reija Pasasen portfolio Ornamon sivustolla
Leena Pasanen

**Leena Inkeri Pasanen** (s. 1949 Iisalmi) on suomalainen lastentautien erikoislääkäri, joka on vuodesta 1981 alkaen toiminut Suomen Lähetysseuran tehtävissä Etelä-Tansanian Iringan alueen Ilembulassa sijaitsevassa Tansanian evankelisluterilaisen kirkon sairaalassa. Hän viettää nyt eläkepäiviään samoilla seuduilla.

Lääkärityönsä lisäksi Pasanen on neljän nyt jo täysikäisen aids-orvon holhooja. Pasanen on opettanut terveydenhuollon opiskelijoita sairaalassaan ja luennoinut paikallisessa sairaanhoito-oppilaitoksessa.

Leena Pasasen kirja *Daktarin lapset* valittiin vuoden 2000 kristilliseksi kirjaksi. Vuonna 2005 Pasanen sai Suomen Lääkäriliiton 10&nbsp;000 euron suuruisen Max Oker-Blom -palkinnon. Vuonna 2009 Pasanen valittiin Vuoden ulkosuomalaiseksi ensimmäisenä kehitysmaassa asuvana suomalaisena. Vuonna 2017 Pasanen sai Suomen Lastenlääkäri ry:n Lapsen asialla -palkinnon.

## Teoksia
**Daktarin lapset*. Suomen Lähetysseura, 2000. 
**Noel – Daktarin tarinoita Tansaniasta.* Suomen Lähetysseura, 2012.  
**Daktari Leena: neljä vuosikymmentä lastenlääkärinä Tansaniassa.* Suomen Lähetysseura, 2021. . 
**Daktari Leena: neljä vuosikymmentä lastenlääkärinä Tansaniassa.* Äänikirja näkövammaisille. Lukija Anu Vilhunen. Celia, 2022.

## Artikkeleita

* *Ismo Silvo ja Leena Pasanen,* YLE: Ison Pajan D-tuotanto. Lyytinen, Jaakko; Markkinointi & mainonta 2001: 6, s. 14-15, 18
* *Lähetyslääkärin työssä säilyy toivo: Leena Pasanen näkee Tansaniassa kuoleman mutta myös ilon ja lämmön.* Hentilä, Anne; Ala-aho, Pekka; Pasanen, Leena; Kaleva 14.9.2002, s. 32
* *Ilo elää kurjuuden keskellä: Leena Pasanen : Olen etuoikeutettu saadessani tehdä tätä työtä.* Akimo, Minna; Rasila, Risto; Sarastamo, Eija; Kaleva 13.9.2005, s. 26
* *Lääkäri elää keskellä aids-epidemiaa: Leena Pasanen on työskennellyt Tansaniassa lähes 30 vuotta.* Kokko, Tuomas; Pirinen, Miikka; Helsingin sanomat 2.12.2010, s. C 6
* *Leena Pasanen: kolmekymmentä vuotta lastenlääkärinä Tansaniassa eivät riitä Leena Pasaselle.* Merikallio, Katri,  Suomen kuvalehti 96, 2012: 34, s. 50-53
* *Afrikan kiehtova paradoksi: eläkkeelle jäävä Leena Pasanen jatkaa Tansanian köyhien parissa.* Helaakoski, Anna; Maikkola, Tapio, Kaleva 26.1.2013, s. K2 8

## Lähteet

## Aiheesta muualla
*Video Pasasen työstä Ilembulan sairaalassa 
*Leena Pasasen puhe Vuoden ulkosuomalainen -tilaisuudessa 11.8.2009
*Katri Merikallio (24.2.2014) Tansania: SK kiersi kylästä toiseen lääkäri Leena Pasasen matkassa (maksumuuri, tilaajille) (suomenkuvalehti.fi)
*Ninarose Maoz (22.12.2015) Leena Pasanen: ”Voin pelastaa vain yhden lapsen kerrallaan” (kodinkuvalehti.fi)
Crazy People – hulluja ihmisiä

**Crazy People – hulluja ihmisiä** on vuonna 1990 ensi-iltansa saanut Tony Billin ja Barry L. Youngin ohjaama komediaelokuva. Siinä Dudley Moore esittää mainosmiestä, joka alkaa vaimonsa lähdettyä suoltaa arveluttavan rehellisiä mainosideoita. Hänet passitetaan mainostoimistosta psyykkiseen sairaalaan lomalle, mutta siellä hän kerää muista hoidokeista ympärilleen tiimin, joka alkaa tehdä menestyksekkäitä, yllättävään todenpuhumiseen perustuvia kampanjoita todellisille asiakkaille.

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano harmittelee, että tarinan pitkittyessä elokuvan veto alkaa laantua. Häneltä *Crazy People* saa kolme tähteä viidestä, mikä vastaa sanallista arviota ”hyvä”.

## Lähteet
* 
### Viitteet
Kultainen kynttilänjalka

**Kultainen kynttilänjalka** on Edvin Laineen ohjaama rikoselokuva vuodelta 1946.

## Näyttelijät

## Tuotanto
Elokuva perustuu Toivo Kauppisen alkuperäisaiheeseen, mutta kuvakäsikirjoituksen tekijästä ei ole varmuutta. Oletettavasti sen ovat tehneet Edvin Laine itse ja apulaisohjaaja Erkki Uotila. Kuvausten aikana käsikirjoitusta on muokattu esimerkiksi perustelemaan Astan ja Markuksen suhteen muuttumista häiden jälkeen sekä koko loppuelokuva siitä alkaen, kun Lauri varastaa kultaisen kynttilänjalan. Uotila ohjasi ne kohtaukset, joissa Laine esiintyi.

## Vastaanotto
 
Elokuva onnistuttiin myymään Bulgariaan. Kotimaassa se ei menestynyt vaan tuotti tuotantoyhtiölle runsaasti tappiota.

Aikalaisarviossaan Raoul af Hällström (*Uusi Suomi*) antoi ankaraa kritiikkiä: ”Tällaisen ehkä hyvää tarkoittavan, mutta puolivillaisen käsikirjoituksen puitteissa on Edvin Laine päästetty riehumaan oikein koko rahan edestä.” Samalla linjalla oli moni muukin kriitikko.

Kuvaaja Esko Töyri saa kiitosta Kajsa Krookilta (*Hufvudstadsbladet*). Paula Talaskivi (*Helsingin Sanomat*) esitti arviossaan toisaalta kiitosta, toisaalta kritiikkiä: ”Ohjaajan - - innostuksesta tehtäväänsä kaiketi johtuu, että elokuva onkin saanut tavallista enemmän hänen persoonallisia piirteitään, vikoineen ja ansioineen. - -  Hillitympi sävy olisi ylimalkaan auttanut paljon, sillä sen avulla olisi varmasti myös vältytty monesta turhasta ja epämieluisasta karkeudesta.” Hyvin selvän kiitoksen antoi kuitenkin Olavi Vesterdahl (*Aamulehti*), jonka mielestä elokuvassa on demonista voimaa ja taiteellista kunnianhimoa, ja se tarkoitti uutta aluevaltausta suomalaiselle elokuvalle. Edvin Laineen näyttelijäsuoritus sai monelta kiitosta.

## Lähteet
Öljy- ja biopolttoaineala

**Öljy- ja biopolttoaineala ry** (aikaisemmin **Öljyalan Keskusliitto ry**) on vuonna 1970 perustettu jäsentensä etu- ja yhteistyöjärjestö. Sen jäseniä ovat Neste Oyj, Neste Markkinointi Oy, St1 Oy, Suomen Osuuskauppojen Keskuskunta SOK, Oy Teboil Ab ja Öljy- ja Kaasutekniikka ry.

Järjestön tavoitteena on edistää nestemäisten polttoaineiden vastuullista käyttöä, osallistua kestävän energiatulevaisuuden kehittämiseen ja rakentaa puitteita jäsentensä kannattavalle toiminnalle. Etujärjestö ei ota kantaa jäsentensä väliseen kilpailuun eikä työmarkkinakysymyksiin. 

## Toiminta

Öljy- ja biopolttoaineala ry edustaa alaa ja toimii asiantuntijana yhteisissä alaa koskevissa energia-, ilmasto-, liikenne-, ja ympäristöpoliittisissa kysymyksissä. Toiminnan keskeinen osa on lainsäädäntöön liittyvä edunvalvonta eli yhteydenpito kansallisiin ja kansainvälisiin tahoihin, jotka vaikuttavat alan toiminnan edellytyksiin. Järjestö osallistuu lainsäädännön valmisteluun tekemällä aloitteita ja esityksiä, antamalla lausuntoja sekä edustamalla alaa muun muassa valtiovallan asettamissa työryhmissä. Kansainvälisen toiminnan pääpaino on EU:n lainsäädäntöhankkeiden valmistelussa.

Järjestö vastaa toimialantason kehitystyöstä liittyen huoltoasemien toimintaedellytyksiin, turvallisuus- ja ympäristökysymyksiin sekä urakoinnin laatuun. Lämmityssektorilla toteutetaan projekteja öljylämmityksen energiankäytön tehostamiseksi.

Järjestö kokoaa ja laatii alan tilastoja jäsentensä käyttöön sekä tilastoviranomaisille. Lisäksi vastataan alan standardoinnista Suomen Standardisoimisliiton SFS:n toimialayhteisönä ja alan valmiussuunnittelusta Huoltovarmuuskeskuksen kanssa tehtyyn sopimukseen perustuen. Järjestön omistama Öljyalan Palvelukeskus Oy vastaa Höylä-energiatehokkuussopimuksen toimeenpanosta sekä toteuttaa toimialatason ympäristö- ja koulutushankkeita.

## Öljyalan energiatehokkuussopimus

Öljyalalla on valtiovallan kanssa solmittu energiatehokkuussopimus Höylä IV  vuosille 2017–2025. Alan toimijat edistävät energiatehokkuustavoitteita jakamalla öljylämmittäjille tietoa siitä, kuinka he voivat omilla toimillaan saada aikaan energiansäästöä.

## Lähteet
Charles Townshend

**Charles Townshend** -nimisiä henkilöitä ovat olleet:

*Charles Townshend (1674–1738), brittiläinen valtiomies, ulkoministeri
*Charles Townshend (1725–1767), brittiläinen valtiomies, valtiovarainministeri
*Charles Townshend (1861–1924), brittiläinen kenraali
Stsjapan Haratšeuskih’

**Stsjapan Mih’ailavitš Haratšeuskih’** (, , 26. kesäkuuta 1985 Nižnekamsk, Neuvostoliitto) on valkovenäläinen jääkiekkomaalivahti, joka edustaa tällä hetkellä KHL:ssä pelaavaa Dinamo Minskiä.

Haratšeuskih’in kasvattajaseurana toimi hänen kotikaupunkinsa joukkue, HK Neftehimik Nižnekamsk, jonka kakkosjoukkueessa hän pelasi. Kaudella 2003–2004 hän siirtyi Valko-Venäjän pääsarjassa pelaavaan Junost Minskiin. Valko-Venäjällä hän pelasi aina vuoteen 2011, edustaen myös Šynnik Babruiskia.

Kaudeksi 2011–2012 Haratšeuskih’ siirtyi ukrainalaiseen Donbass Donetskiin, joka silloin pelasi Ukrainan pääsarjassa. Seuraavaksi kaudeksi Donbass liittyi VHL:ään, joka on Venäjän toiseksi korkein sarjataso. Haratšeuskih’ pelasi myös Donbassin kakkosjoukkueessa, joka edelleen pelasi Ukrainan pääsarjassa. Viimeisellä kaudellaan Donbassissa Haratšeuskih’ pelasi myös kolme KHL-ottelua.

Kaudeksi 2013–2014 Haratšeuskih’ siirtyi kazakstanilaiseen HK Saryarka Karagandaan, joka pelaa VHL:ssä. Haratšeuskih’ on pelannut myös yhden maaottelun Valko-Venäjän joukkueessa ja ollut mukana viisissä MM-kisoissa.

Haratšeuskih’ on voittanut urallaan Valko-Venäjän mestaruuden Junost Minskissä kaudella 2008–2009, Ukrainan mestaruuden Donbass Donetsk II:ssa kaudella 2012–2013 sekä Continental Cupin Donbass Donetskissa kaudella 2012–2013.

## Lähteet
LONEOS

**Lowell Observatory Near-Earth-Object Search** (LONEOS) oli lähellä Maata kiertävien asteroidien ja komeettojen löytämiseksi suunnattu projekti. NASAn rahoittamaa projektia johti Lowellin observatorion Ted Bowell Flagstaffissa. Projekti alkoi vuonna 1993 ja päättyi helmikuussa 2008.

## Aiheesta muualla
*The Lowell Observatory Near-Earth-Object Search (LONEOS)
NEAT

**Near-Earth Asteroid Tracking** (NEAT) oli NASAn ja Jet Propulsion Laboratoryn projekti Maata lähellä olevien taivaankappaleiden löytämiseksi. NEAT projekti alkoi joulukuussa 1995 ja kesti huhtikuuhun 2007 saakka.

## Katso myös
* LONEOS
* Spacewatch
Sokerilaki

**Sokerilaki** () oli Ison-Britannian hallituksen vuonna 1764 säätämä laki, jonka tarkoitus oli estää sokerin sekä rommin raaka-aineena käytetyn melassin salakuljetus Ranskan ja Hollannin Länsi-Intiasta brittien Pohjois-Amerikan siirtokuntiin. Samalla sen tarkoituksena oli kerätä tuloja Ison-Britannian kruunulle, jonka menot olivat lisääntyneet ja velat kasvaneet vuonna 1763 päättyneen suuren siirtomaasodan seurauksena. Englannin parlamentti piti kohtuullisena, että siirtokuntalaiset osallistuivat itse kasvaneiden hallinto- ja puolustusmenojen kattamiseen. Kyseessä oli ensimmäinen useista veroja ja tullimaksuja koskeneista säädöksistä, jotka seuraavien vuosien aikana ärsyttivät siirtokuntien asukkaita, ja johtivat lopulta Amerikan vallankumouksen puhkeamiseen.

Sokerilaki oli käytännössä uusittu versio vuoden 1733 melassilaista, jonka toimeenpano ei ollut onnistunut. Sokerilaki lisäsi huomattavasti ei-brittiläisestä Karibiasta Pohjois-Amerikkaan tuotavan melassin ja jalostetun sokerin tullimaksuja, ja loi näin brittiläisten siirtomaiden sokerinkasvattajille mahdollisuuden kaupan monopoliasemaan. Vaikka siirtokuntien asukkaat periaatteessa hyötyivät brittiläisen sokerin hinnan pysymisestä alhaisena, he eivät pitäneet siitä, että tullivirkamiehet saivat oikeuden sokerilastien takavarikointeihin ja määräyksistä laistaneet kapteenit joutuivat kaukana Nova Scotiassa toimineen vara-amiraliteetin oikeusistuimen alaisiksi. Tullirikkomukset määrättiin käsiteltäviksi ilman valamiehistöä, mitä pidettiin kansalaisoikeuksien loukkauksena. Sokerin salakuljetuksen tyrehtyminen tiukentuneiden tullitarkastusten myötä kuihdutti kauppamerenkulkua muutenkin  ja lisäksi se teki lopun Uuden-Englannin kukoistavasta rommiteollisuudesta, joka oli perustunut halpaan Ranskan Länsi-Intiasta salakuljetettuun melassiin. Siirtokuntalaisten protestien seurauksena tullimaksuja alennettiin vuonna 1766.

## Katso myös
*Leimaverolaki (Iso-Britannia)

## Lähteet
Break

**Break** voi tarkoittaa:

* Break, suomalainen rockyhtye
* *[[Break (Enchantin albumi)]]*, 1998
* *[[Break (Mamory Miyanon albumi)]]*, 2009
* *[[Break (One-Eyed Dollin albumi)]]*, 2010
* *[[Break (EP)]]*, The Cinematicsin EP vuodelta 2006
* ”Break”, Three Days Gracen kappale
* Break, pikkusikarimerkki
Kirishima

**Kirishima** voi tarkoittaa seuraavaa:
*Kirishima (Kagoshima), kaupunki Kagoshiman prefektuurissa, Kyushulla, Japanissa
*Kirishiman luonnonpuisto
*Kirishima (vuori)
*Kirishima (1913), Keisarillisen Japanin laivaston Kongō-luokan taisteluristeilijä
*Kirishima (DDG-174), Japanin meri-itsepuolustusvoimien Kongō-luokan ohjushävittäjä
*Kirishima Kazuhiro, sumopainija
*Kirishima (juna)
Papuansinimaluri

**Papuansinimaluri** (*Malurus cyanocephalus*) on malurien heimoon kuuluva varpuslintu.

## Levinneisyys
Papuansinimaluria tavataan Uuden-Guinean saarella Indonesiassa ja Papua-Uudessa-Guineassa. Lajin on raportoitu olevan melko yleinen ja sen kannankehitys on vakaa. Se on luokiteltu elinvoimaiseksi.

## Lähteet
Pariisilaissolmio

**Pariisilaissolmio** on Matti Kassilan televisiolle ohjaama ja tuottama elokuva vuodelta 1965. Se perustuu Mika Waltarin pienoisromaaniin *Pariisilaissolmio*, jonka hän alkujaan kirjoitti 1947 ja liitti sitten kokoelmaan *[[Kuun maisema]]* (1953). 

Elokuva tehtiin televisiolle vuoden 1963 alusta alkaneen näyttelijälakon aikana liittoon kuulumattomien näyttelijöiden voimin.

Eräs kriitikko kirjoittaa arviossaan, että Waltarin tarina on viisas lempeä ja hillityn pisteliäs. Tarinassa pankissa työskentelevä keski-ikäinen perheenisä kokeilee kultaisen häkkinsä rajoja tavattuaan nuoruudenystävänsä. Ystävä saa hänet lähtemään istumaan iltaa, ja siinä keskustelun aikana hänessä herää seikkailunhalu ja nuoruudenkaipuu. Sen kiteytymä on räikeä pariisilainen solmio, joka tuo ”väriä pohjoismaiseen pukeutumisharmauteen”.

## Näyttelijät
*Anneli Haahdenmaa
*Kaarlo Halttunen
*Kauko Helovirta
*Keijo Komppa
*Arja Pessa
*Else-Maj Pethman

## Lähteet
Plestiodon

**Plestiodon** on skinkkien heimoon kuuluva suku. Se luettiin ennen kuuluvaksi sukuun *[[Eumeces]]*, kuten myös suvut *[[Eurylepis]]* ja *[[Mesoscincus]]*.

## Lajit
Sukuun kuuluu 50 lajia:

* *[[Plestiodon anthracinus]]*
* *[[Plestiodon barbouri]]*
* *[[Plestiodon bilineatus]]*
* *[[Plestiodon brevirostris]]*
* *[[Plestiodon callicephalus]]*
* *[[Plestiodon capito]]*
* *[[Plestiodon chinensis]]*
* *[[Plestiodon colimensis]]*
* *[[Plestiodon copei]]*
* *[[Plestiodon coreensis]]*
* *[[Plestiodon dicei]]*
* *[[Plestiodon dugesii]]*
* *[[Plestiodon egregius]]*
* *[[Plestiodon elegans]]*
* Viisijuovaskinkki (*Plestiodon fasciatus*)
* *[[Plestiodon finitimus]]*
* *[[Plestiodon gilberti]]*
* *[[Plestiodon indubitus]]*
* *[[Plestiodon inexpectatus]]*
* *[[Plestiodon japonicus]]*
* *[[Plestiodon kishinouyei]]*
* *[[Plestiodon kuchinoshimensis]]*
* *[[Plestiodon lagunensis]]*
* *[[Plestiodon laticeps]]*
* *[[Plestiodon latiscutatus]]*
* *[[Plestiodon leucostictus]]*
* *[[Plestiodon liui]]*
* *[[Plestiodon longirostris]]*
* *[[Plestiodon lotus]]*
* *[[Plestiodon lynxe]]*
* *[[Plestiodon marginatus]]*
* *[[Plestiodon multilineatus]]*
* *[[Plestiodon multivirgatus]]*
* *[[Plestiodon nietoi]]*
* Tasankoskinkki (*Plestiodon obsoletus*)
* *[[Plestiodon ochoterenae]]*
* *[[Plestiodon oshimensis]]*
* *[[Plestiodon parviauriculatus]]*
* *[[Plestiodon parvulus]]*
* *[[Plestiodon popei]]*
* *[[Plestiodon quadrilineatus]]*
* *[[Plestiodon reynoldsi]]*
* *[[Plestiodon septentrionalis]]*
* Lännenskinkki (*Plestiodon skiltonianus*)
* *[[Plestiodon stimpsonii]]*
* *[[Plestiodon sumichrasti]]*
* *[[Plestiodon takarai]]*
* *[[Plestiodon tamdaoensis]]*
* *[[Plestiodon tetragrammus]]*
* *[[Plestiodon tunganus]]*

## Lähteet

## Aiheesta muualla
* http://www.cnah.org/khs/JKH_14.pdf#page=17
Vital Bjalinski

**Vital Uladzimiravitš Bjalinski** (, , 27. marraskuuta 1989 Minsk, Valko-Venäjän SNT) on valkovenäläinen jääkiekkomaalivahti, joka edustaa Serbian jääkiekkoliigassa pelaavaa KHK Crvena Zvezdaa.

Bjalinski on edustanut suurimman osan urastaan kasvattajaseuraansa Junost Minskiä, jonka riveissä hän on voittanut Valko-Venäjän mestaruuden kausina 2009–2010 ja 2010–2011. Kaudella 2008–2009 hän edusti kuitenkin saman liigan Šynnik Babruiskia ja kaudella 2011–2012 kolmen ottelun verran H’K Vitsebskia. Hän oli myös Junost Minskin mukana pelaamssa Venäjän VHL-liigaa kaudella 2012–2013.

Bjalinski pelasi ensimmäisen miesten arvoturnauksen vuoden 2013 MM-kisoissa, jossa hän vartioi Valko-Venäjän maalia viidessä ottelussa. Hänet valittiin Aleh Haroškan ja Kanstantsin Kaltsoun kanssa joukkueen parhaiksi pelaajiksi.

## Lähteet
Mino Raiola

**Carmine ”Mino” Raiola** (4. marraskuuta 1967 Nocera Inferiore, Italia – 30. huhtikuuta 2022 Milano, Italia) oli italialaissyntyinen alankomaalainen jalkapalloilijoiden pelaaja-agentti, jonka suojatteihin kuuluivat muun muassa Zlatan Ibrahimović, Erling Håland ja Paul Pogba. Pogban siirtyessä Juventuksesta Manchester Unitediin elokuussa 2016 sai Raiola ja hänen yhtiönsä 105 miljoonan euron siirtosummasta 27 miljoonaa euroa. Suomalaisista pelaajista hänen suojatteihinsa kuului Thomas Lam.

Raiola kuoli pitkään kestäneiden terveysongelmien jälkeen 54-vuotiaana huhtikuussa 2022. Hänet oli leikattu vuoden 2022 alussa milanolaisessa sairaalassa. Hänen kuolemastaan uutisoitiin virheellisesti pariin kertaan ennen hänen lopullista kuolemaansa.

## Lähteet

## Aiheesta muualla
*
Maher al-Assad

**Maher al-Assad** (s. 1967) on Syyrian tasavaltalaiskaartin kenraali ja komentaja. Hän on Syyrian presidentin Bašar al-Assadin pikkuveli. Maher al-Assadia pidetään veljensä jälkeen vaikutusvaltaisimpana henkilönä Syyriassa. On väitetty, että hän haavoittui pommi-iskussa kesällä 2012, mutta hän toimii vielä aktiivisena terrorismin torjunnassa.

## Elämäkerta
Maher al-Assad syntyi vuonna 1967 ja opiskeli Damaskoksen yliopistossa. Sittemmin hän liittyi vanhemman veljensä Basil al-Assadin esimerkin mukaan armeijaan. Basilin kuollessa vuonna 1994 Maheria pidettiin Hafiz al-Assadin mahdollisena seuraajana, mutta seuraajaksi nimitettiin lopulta Maherin veli Bašar al-Assad. Maher komensi sittemmin tasavaltalaiskaarti-prikaatia ja yleni myöhemmin kenraaliksi. Bašarin noustua presidentiksi Maherista tuli hallitsevan Baath-puolueen keskuskomitean jäsen. Bašarin valtakauden muutamaa ensimmäistä kuukautta leimasi poliittinen vapautuminen, mutta sittemmin järjestelmä sulkeutui taas. Maherin uskotaan olleen poliittista vapautumista vastaan ja neuvonut veljeään tämän johdosta. 2003 Maher osallistui epävirallisiin rauhanneuvotteluihin Israelin kanssa Jordaniassa ja vuonna 2005 hänet mainittiin YK:n raportissa, jossa häntä epäiltiin osallisuudesta Libanonin entisen pääministeri Rafik Haririn murhan suunnitteluun.

Kun vuonna 2011 Etelä-Syyrian Deraan kaupungissa syttyi mielenosoituksia, Maherin komentama Syyrian 4. panssaridivisioona lähetettiin murskaamaan mielenosoitukset. Divisioonan joukot tulittivat kaupunkia ja tekivät kotiratsioita. Maher joutui divisioonan toimien johdosta Yhdysvaltojen ja EU:n pakotelistoille. Vuonna 2012 Maher haavoittui Damaskoksessa tehdyssä pommi-iskussa. Hän oli pitkään haavoittumisensa jälkeen poissa julkisuudesta, kunnes hän esiintyi taas valokuvissa vuonna 2014.

## Lähteet
Siniliuskemaluri

**Siniliuskemaluri** (*Malurus pulcherrimus*) on malurien heimoon kuuluva varpuslintu. 

## Levinneisyys
Siniliuskemaluria tavataan Australian etelä- ja lounaisosissa. Lajin on raportoitu olevan harvinainen Australian eteläosissa ja yleinen tai runsaslukuinen osissa Lounnais-Australiaa. Lajin kannankehitys on vakaa, ja se on luokiteltu elinvoimaiseksi.

## Lähteet
Purppurakruunumaluri

**Purppurakruunumaluri** (*Malurus coronatus*) on malurien heimoon kuuluva varpuslintu. 

## Levinneisyys
Purppurakruunumaluria tavataan Australian pohjoisosissa. Lajin kannaksi arvioidaan 10&nbsp;000–28&nbsp;000 yksilöä. Laji on vähenemässä, mutta sen ei uskota olevan vaarassa ja se on luokiteltu elinvoimaiseksi.

## Lähteet
Viisijuovaskinkki

**Viisijuovaskinkki** (*Plestiodon fasciatus*) on *[[Plestiodon]]*-sukuun kuuluva skinkkilaji. Se liikkuu päiväaikaan.

## Ulkonäkö ja koko
Viisijuovaskinkin pituus on noin 20 senttiä. Pääväri on pronssinruskea tai harmahtavan oliivinvihreä. Pitkin koko ruumista on viisi vaaleaa juovaa. Nuoret yksilöt ovat kirkkaamman värisiä kuin vanhemmat. Ruumis on hoikka ja pitkänomainen. Hännän pää on sininen tai harmaa.

## Levinneisyys ja elinympäristö
Viisijuovaskinkkiä tavataan Yhdysvaltojen länsi- ja kaakkoisosissa. Sitä esiintyy kosteissa metsissä. Se elää enimmäkseen maalla.

## Lisääntyminen
Munia on noin 15. Naaras pitää huolta munista, kunnes poikaset kuoriutuvat. Munimisesta kuoriutumiseen kestää 33–35 päivää.

## Ravinto
Viisijuovaskinkki syö selkärangattomia eläimiä ja muita liskoja.

## Lähteet

## Aiheesta muualla
* http://animaldiversity.ummz.umich.edu/accounts/Plestiodon_fasciatus  
* UniProt, Taxonomy: Plestiodon fasciatus
Anne Bland

**Anne Maarit Bland** (s. 21. toukokuuta 1969 Varkaus) on suomalainen yrittäjä ja entinen poliitikko. Bland toimi vihreiden varapuheenjohtajana vuosina 2013–2015, jonka jälkeen hän jätti politiikan.

## Tausta ja ura
Varkaudesta kotoisin oleva Bland asuu nykyään Huittisten Vampulassa. Hänen perheeseensä kuuluu kolme lasta. Bland on asunut aiemmin pitkään Isossa-Britanniassa ja Ranskassa. Bland on ammatiltaan yrittäjä ja hän on sosiaalisiin innovaatioihin ja yhteiskunnallisten yritysten malleihin erikoistuneen Social Business Internationalin toimitusjohtaja.

### Politiikka
Bland oli vihreiden varapuheenjohtajana vuosina 2013–2015. Hän oli myös Maaseutu- ja erävihreiden puheenjohtaja ja on toiminut aikaisemmin Satakunnan ja Huittisten vihreiden puheenjohtajana. Bland on Huittisten kunnanvaltuuston varajäsen.

Bland oli ehdolla vuoden 2011 eduskuntavaaleissa, joissa sai Satakunnan vaalipiirissa 476 ääntä. Europarlamenttivaaleissa 2014 hän sai 3&nbsp;078 ääntä. Vuoden 2015 eduskuntavaaleissa Bland oli ehdolla Varsinais-Suomen vaalipiiristä. Toukokuussa 2015 hän kertoi jättävänsä politiikan.

## Lähteet

## Aiheesta muualla
* Anne Blandin kotisivut
MediaCroco Records

**MediaCroco Records**  on vuonna 2012 perustettu oululainen itsenäinen levy-yhtiö. MediaCroco keskittyy oululaisen ja pohjois-suomalaisen musiikin julkaisemiseen. Pummiharmonian kappale "Mitä sie tehet" on valittu YleX:n vuoden tehokkaimmaksi kotimaiseksi biisiksi.  Stache ja The Groke ovat saaneet radiosoittoa myös ulkomailla.

## Artistit
* A-M
* Collie Magnum
* Funksons
* KauhiaJuha
* Koalia
* Nelli Milan
* Neondad
* OPP
* Pummiharmonia
* Stache
* The Groke

## Julkaisut
* Nelli Milan: Yli naapurin aitojen (04/2016)
* OPP: Vimmalaloi (06/2015)
* The Groke: Monstrorum Historia (10/2014)
* Neondad: Off the Humdrum (10/2014)
* Pummiharmonia: Bardo (5/2014)
* A-M: Count To Ten & Rainy Day (4/2014)
* Stache: *[[The Reason We Get Nothing Done]]* (10/2013)
* Collie Magnum: *[[Man on a mission]]* (10/2013)
* Funksons: *[[201NYT]]* (3/2013)
* Koalia: *[[I See Wet People]]* (10/2012)

## Lähteet

## Aiheesta muualla
* MediaCroco Recordsin kotisivut
Punaselkämaluri

**Punaselkämaluri** (*Malurus melanocephalus*) on malurien heimoon kuuluva varpuslintu.

## Levinneisyys
Punaselkämaluria tavataan Australian pohjois- ja itäosissa. Lajin on raportoitu olevan usein yleinen ja sen kannankehitys on vakaa. Se on luokiteltu elinvoimaiseksi.

## Lähteet
Miss Helsinki

**Miss Helsinki** (vuonna 2022 nimellä **Miss Helsinki New Era** ja vuodesta 2023 nimellä **Missio**) on Helsingissä vuosittain järjestettävä kauneuskilpailu, jonka omistavat Mirella Merivirta ja Veronika Wirtanen. Kilpailun ensimmäinen voittaja Viivi Pumpanen valittiin sittemmin myös Miss Suomeksi. Vuoden 2018 finaalin jälkeen Aitolehti siirtyi sivuun kilpailun vetäjän paikalta, ja hänen tilalleen tuli Rosanna Kulju, joka voitti kilpailun vuonna 2015. Vuodesta 2022 lähtien kilpailua ovat vetäneet vuonna 2018 sen voittanut Janna-Juulia Vuorela sekä Miss Suomi -kilpailusta tunnettu Mirella Merivirta. Samalla kilpailun nimeksi tuli Miss Helsinki New Era. Vuonna 2023 järjestettävä kilpailu, nimeltään Missio, ei ole niinkään enää missikilpailu, vaan bisneskilpailu, jossa luodaan start up -yrityksiä ja kehitetään jo olemassa olevia.

Miss Helsinki -nimellä järjestettyjä kauneuskilpailuja on ollut jo ennen Aitolehden perustamaa tapahtumaa. Esimerkiksi Armi Aavikko valittiin Miss Helsingiksi juhannuksena 1976. 1930-luvulla Miss Helsinki valittiin Golf Casino -ravintolassa Munkkiniemessä. Vuoden 1962 Miss Helsinki on Kaarina Leskinen, joka voitti sittemmin Miss Suomi- ja Miss Scandinavia -tittelit ja oli 1. perintöprinsessa Miss Maailma -kilpailuissa. Hänen siskonsa Marja-Liisa on vuoden 1971 Miss Helsinki. Vuoden 2020 kilpailua ei järjestetty koronaviruspandelmian johdosta.

## Miss Helsinki -voittajat
* 2009: Viivi Pumpanen
* 2010: Sofia Ruusila
* 2011: Elina Tervo
* 2012: Katrie Daler
* 2013: Kelly Kalonji
* 2014: Isabel Ljungdell
* 2015: Rosanna Kulju
* 2016: Jessica Ruokola, joka kuitenkin joutui luopumaan tittelistään kesäkuussa 2016 ja hänen tilalleen valittiin Hannaleena Laaksamo.
* 2017: Sephora Ikalaba
* 2018: Janna-Juulia Vuorela
*2019: Nina Kallio
*2020: Inna Tähtinen
*2021: kilpailua ei pidetty
*2022: Oona Komi
*2023: Ella Virto

### Muita tunnettuja osallistuneita
*2013: Leina Ogihara, ensimmäinen perintöprinsessa
*2015: Cheyenne Järvinen, ensimmäinen perintöprinsessa
*2016 Kamilla Gizulewska (s. 1996), sittemmin Willman, syyllistyi vuonna 2023 tappoon 
*2018 Jasmin Voutilainen (k. 2023), ensimmäinen perintöprinsessa

## Lähteet

## Aiheesta muualla
* Miss Helsinki -kilpailun www-sivut
Valkosiipimaluri

**Valkosiipimaluri** (*Malurus leucopterus*) on malurien heimoon kuuluva varpuslintu.

## Levinneisyys
Valkosiipimaluria tavataan suuressa osassa Australiaa. Lajin on kuvattu olevan yleinen suurimmassa osassa levinneisyysaluettaan ja sen kannankehitys on vakaa. Se on luokiteltu elinvoimaiseksi.

## Lähteet